62020TJ0267_INF
Rozsudok Všeobecného súdu (piata komora) zo 7. júla 2021 –Arbuzov/Rada
(vec T‑267/20)
„Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Zmrazenie finančných prostriedkov – Zoznam osôb, subjektov a orgánov, na ktoré sa uplatňuje zmrazenie finančných prostriedkov a hospodárskych zdrojov – Ponechanie mena žalobcu na zozname – Povinnosť Rady overiť, či orgán tretieho štátu pri prijatí rozhodnutia dodržal právo na obhajobu a právo na účinnú súdnu ochranu“
1.
Európska únia – Súdne preskúmanie zákonnosti aktov inštitúcií – Reštriktívne opatrenia prijaté s ohľadom na situáciu na Ukrajine – Zmrazenie finančných prostriedkov osôb zapojených do sprenevery verejných finančných prostriedkov a s nimi spojených fyzických alebo právnických osôb, subjektov a orgánov – Rozsah preskúmania
[článok 275 druhý odsek ZFEÚ; Charta základných práv Európskej únie, články 47 a 48; rozhodnutie Rady (SZBP) 2020/373; nariadenie Rady 2020/370]
(pozri body 64, 65)
2.
Spoločná bezpečnostná a zahraničná politika – Reštriktívne opatrenia prijaté s ohľadom na situáciu na Ukrajine – Rozhodnutie o zmrazení finančných prostriedkov – Prijatie alebo zachovanie na základe súdneho konania vedeného orgánmi tretieho štátu v oblasti sprenevery verejných finančných prostriedkov alebo zneužitia právomoci verejným činiteľom – Prípustnosť – Podmienka – Vnútroštátne rozhodnutie prijaté pri dodržaní práva na obhajobu a práva na účinnú súdnu ochranu – Povinnosť overenia prislúchajúca Rade – Povinnosť odôvodnenia – Rozsah – Tretí štát, ktorý pristúpil k Európskemu dohovoru o ľudských právach – Neexistencia vplyvu
[rozhodnutie Rady 2014/119/SZBP, zmenené rozhodnutím Rady (SZBP) 2020/373, príloha; nariadenie Rady č. 208/2014, príloha I a nariadenie Rady 2020/370]
(pozri body 66 – 71)
3.
Spoločná bezpečnostná a zahraničná politika – Reštriktívne opatrenia prijaté s ohľadom na situáciu na Ukrajine – Rozhodnutie o zmrazení finančných prostriedkov – Prijatie alebo zachovanie na základe súdneho konania vedeného orgánmi tretieho štátu v oblasti sprenevery verejných finančných prostriedkov alebo zneužitia právomoci verejným činiteľom – Podmienky – Vnútroštátne rozhodnutie prijaté pri dodržaní práva na obhajobu a práva na účinnú súdnu ochranu – Povinnosť príslušného orgánu Únie preukázať v prípade námietky opodstatnenosť dôvodov uplatňovaných proti dotknutým osobám alebo subjektom – Povinnosť Rady overiť dodržanie uvedených práv – Porušenie
[rozhodnutie Rady 2014/119/SZBP, zmenené rozhodnutím Rady (SZBP) 2020/373, príloha; nariadenie Rady č. 208/2014, príloha I a nariadenie Rady 2020/370]
(pozri body 76, 78 – 85, 88 – 90, 92, 94 – 98, 109, 110)
4.
Právo Európskej únie – Zásady – Právo na účinnú právnu ochranu – Dodržanie primeranej lehoty – Reštriktívne opatrenia prijaté s ohľadom na situáciu na Ukrajine – Súdne konanie v tretej krajine, ktoré slúži ako základ pre rozhodnutie o prijatí reštriktívnych opatrení – Povinnosť overenia Rady – Rozsah
(Charta základných práv Európskej únie, článok 47 a článok 52 ods. 3)
(pozri body 99 – 106)
Predmet úpravy
Návrh na základe článku 263 ZFEÚ na zrušenie rozhodnutia Rady (SZBP) 2020/373 z 5. marca 2020, ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ L 71, 2020, s. 10), a vykonávacieho nariadenia Rady (EÚ) 2020/370 z 5. marca 2020, ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ L 71, 2020, s. 1), v rozsahu, v akom bolo meno žalobcu ponechané na zozname osôb, subjektov a orgánov, na ktoré sa vzťahujú reštriktívne opatrenia
Výrok
1.
Rozhodnutie Rady (SZBP) 2020/373 z 5. marca 2020, ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine a vykonávacie nariadenie Rady (EÚ) 2020/370 z 5. marca 2020, ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine, sa zrušujú v rozsahu, v akom bolo meno Sergeja Abruzova ponechané na zozname osôb, subjektov a orgánov, na ktoré sa vzťahujú reštriktívne opatrenia.
2.
Rada Európskej únie je povinná nahradiť trovy konania.